Catarina II no veyió con buenos uellos a revolución francesa de 1789, y s'esforzaba por mantener un maximo de poder. Dica preparaba una intervención melitar en Francia. En Kherson s'entrevistó con l'emperador austriaco Chuse II y encomenzó una nueva guerra contra os otomans entre 1787 y 1791 en a que os rusos vencioron a los otomans. Por o tractato de Iaşi o territorio entre o Bug y o Dniéster, con a fortaleza de Ocakov fue anexionato a Rusia. Dimpués en 1793 se produció o segundo reparto de Polonia y l'Imperio ruso s'anexionó Lituania, Volinia y Podolia. En octubre de 1794 os polacos se sublevoron contra os rusos, fuoron esclafatos y se produció o tercer reparto, con l'anexión de Curlandia a Rusia.